**Ministru kabineta noteikumu projekta**

**„Grozījums Ministru kabineta 2009.gada 15.decembra noteikumos Nr.1432 „Noteikumi par Malnavas koledžas sniegto maksas pakalpojumu cenrādi”” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | |
| 1. | | Pamatojums | | Ministru kabineta noteikumu projekts „Grozījums Ministru kabineta 2009.gada 15.decembra noteikumos Nr.1432 „Noteikumi par Malnavas koledžas sniegto maksas pakalpojumu cenrādi”” (turpmāk – noteikumu projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrādi.  Saskaņā ar Augstskolu likuma (2011.gada 1.augusta redakcijā) 59.2 panta piekto daļu Ministru kabineta 2012.gada 10.janvāra noteikumu Nr.36 „Iepriekšējā izglītībā un profesionālajā pieredzē sasniegtu studiju rezultātu atzīšanas noteikumi” (turpmāk – noteikumi Nr.36) 22.punkts nosaka, ka personai par iepriekšējā izglītībā vai profesionālajā pieredzē sasniegtu studiju rezultātu atzīšanu var noteikt maksu augstskolas vai koledžas noteiktajā kārtībā vai saskaņā ar Ministru kabineta noteikto maksas pakalpojuma cenrādi, ja tā ir valsts dibināta koledža vai valsts dibināta augstskola, kas nav atvasināta publiska persona. | | | | | |
| 2. | | Pašreizējā situācija un problēmas | | Šobrīd koledža sniedz maksas pakalpojumus, piemērojot Ministru kabineta 2009.gada 15.decembra noteikumus Nr.1432 „Noteikumi par Malnavas koledžas sniegto maksas pakalpojumu cenrādi” (turpmāk – noteikumi Nr.1432).  Saskaņā ar Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu noteikšanas metodika un izcenojumu apstiprināšanas kārtība” 18.1.punktu grozījumus maksas pakalpojumu cenrādī iestāde izdara, ja ir izdarīti grozījumi normatīvajos aktos vai mainījušies apstākļi, kas ietekmē iestādes sniedzamo pakalpojumu klāstu.  Ņemot vērā, ka tad, kad Augstskolu likuma (2011.gada 1.augusta redakcijā) 59.² pants stājās spēkā, koledžas maksas pakalpojumu cenrādī nebija iekļauts maksas pakalpojuma veids par iepriekšējā izglītībā vai profesionālajā pieredzē sasniegtu studiju rezultātu atzīšanu. Lai koledža varētu saņemt maksu par šī pakalpojuma sniegšanu, ir nepieciešams papildināt koledžas sniegto maksas pakalpojumu cenrādi (pielikumu) ar jaunu pakalpojuma veidu – „iepriekšējā izglītībā vai profesionālajā pieredzē sasniegtu studiju rezultātu atzīšana” un tā izcenojumu. | | | | | |
| 3. | | Saistītie politikas ietekmes novērtējumi un pētījumi | | Projekts šo jomu neskar. | | | | | |
| 4. | | Tiesiskā regulējuma mērķis un būtība | | Noteikumu projekta mērķis ir izveidot tiesisko regulējumu maksai par iepriekšējā izglītībā vai profesionālajā pieredzē sasniegtu studiju rezultātu atzīšanu. Noteikumu projekts paredz papildināt noteikumu Nr.1432 pielikumu ar jaunu maksas pakalpojumu - „iepriekšējā izglītībā vai profesionālajā pieredzē sasniegtu studiju rezultātu atzīšana”. Noteikumu Nr.36 2.punktā ietvertais regulējums paredz, ka lēmumu par iepriekšējā izglītībā vai profesionālajā pieredzē sasniegtu studiju rezultātu atzīšanu pieņem koledžas izveidota studiju rezultātu atzīšanas komisija.  Ja personas iesniegumā norādītie sasniegtie studiju rezultāti ir pietiekami, lai studiju rezultātu atzīšanas komisija tos varētu atzīt par atbilstošiem koledžas studiju programmas studiju kursa vai studiju moduļa studiju rezultātiem un piešķirt attiecīgos kredītpunktus, komisija pieņem lēmumu par iepriekšējā izglītībā vai profesionālajā pieredzē sasniegtu studiju rezultātu atzīšanu, nenosakot papildus pārbaudījumus. Tādā gadījumā maksā par iepriekšējā izglītībā vai profesionālajā pieredzē sasniegtu studiju rezultātu atzīšanu tiek iekļauta tikai maksa par iesniegto dokumentu izvērtēšanu un lēmuma sagatavošanu. Ja komisija atzīst, ka personas iesniegumā norādītie sasniegtie studiju rezultāti nav pietiekami, lai tos atzītu, vai rodas šaubas par to atbilstību koledžas studiju programmas studiju kursa vai studiju moduļa studiju rezultātiem, komisija pieņem lēmumu par papildus pārbaudījumu kārtošanu. Tādā gadījumā maksā par iepriekšējā izglītībā vai profesionālajā pieredzē sasniegtu studiju rezultātu atzīšanu tiek iekļauta ne tikai maksa par iesniegto dokumentu izvērtēšanu un lēmuma sagatavošanu, bet arī par nepieciešamo pārbaudījumu (eksāmeni, ieskaites utt.) kārtošanu. Pie tam, maksas lielums par pārbaudījumu kārtošanu būs atkarīgs no komisijas lēmumā norādīto sniegto pakalpojumu (eksāmenu, ieskaišu) apjoma. Šāda pieeja maksas pakalpojuma veidošanā, kad tiek izdalīti atsevišķi pakalpojuma komponenti (dokumentu izvērtēšana un lēmuma pieņemšana; pārbaudījumi (to veids un skaits)) dod iespēju noteikt pakalpojuma kopējo cenu individuāli katrai personai, atkarībā no faktiski saņemtā pakalpojuma apjoma (pakalpojuma kopējā cena veidojas kā atsevišķu pakalpojumu komponentu summa).  Ņemot vērā šī pakalpojuma komplicētību, kā arī individuālo piemērošanas raksturu, augstāk minētais pakalpojums sadalīts vairākos atsevišķos maksas pakalpojumos:  „4. Vērtējums par iepriekšējā izglītībā vai profesionālajā pieredzē sasniegto studiju rezultātu atzīšanu  4.1. iesniegto dokumentu izvērtēšana un lēmuma sagatavošana  4.2. pārbaudījumi  4.2.1. ieskaite  4.2.2. eksāmens  4.2.3. praktisko darba iemaņu pārbaude”.  Ņemot vērā, ka pakalpojums par iepriekšējā izglītībā vai profesionālajā pieredzē sasniegto studiju rezultātu atzīšanu ir koledžas resursu (personāla, materiālu) ietilpīgs, koledža atbilstoši pakalpojuma izcenojuma aprēķinam ir noteikusi šim pakalpojumam maksu.  Lai nodrošinātu maksas pakalpojuma pieejamību normatīvajos aktos noteiktajām mērķa grupām (piemēram, bez vecāku gādības palikušajiem bērniem, bērniem no daudzbērnu ģimenēm un izglītojamiem, kuriem piešķirts trūcīgās ģimenes statuss, līdz 24 gadiem) īres maksai dienesta viesnīcas pakalpojumam „1.1.1.izglītojamiem, kas mācās vai studē budžeta grupā” noteikti atvieglojumi 50% apmērā no pakalpojuma cenas. Lēmumu par atvieglojumu piešķiršanu pieņem koledžas padome, pamatojoties uz personas iesniegumu.  Papildus augstāk minētajam noteikumu projekts noteikumu Nr.1432 pielikumā paredz šādas izmaiņas:  1) tiek noteikts, ka pakalpojumam „1. Dienesta viesnīcas pakalpojumi 1.1. īres maksa 1.1.4. citām personām” PVN nepiemēro saskaņā ar likuma „Par pievienotās vērtības nodokli” 6. panta pirmās daļas 14.punkta „a” apakšpunktu.  2) noteikumu projekta pielikuma 1.1.5.2.apakšpunktā minētajam pakalpojumam tiek precizēta piemērojamā PVN likme uz 12% saskaņā ar likuma „Par pievienotās vērtības nodokli” 6.2 panta 22.punktu.  Līdz ar to noteikumu projekta pielikumā tiek precizēta šo pakalpojumu cena ar PVN.”  Noteikumu projekts pilnībā atrisinās anotācijas I sadaļas 2.punktā minēto problēmu. | | | | | |
| 5. | | Projekta izstrādē iesaistītās institūcijas | | Izglītības un zinātnes ministrija, Malnavas koledža | | | | | |
| 6. | | Iemesli, kādēļ netika nodrošināta sabiedrības līdzdalība | | Sabiedrības līdzdalība netika nodrošināta, jo noteikumu projekts neparedz negatīvu ietekmi uz sabiedrību, bet tieši pretēji – paredz noteikt cenu pakalpojumam, kura piemērošanas rezultātā sabiedrības locekļiem būs iespējams atzīt iepriekšējā izglītībā vai profesionālajā pieredzē sasniegtos studiju rezultātus, saņemt par tiem kredītpunktus un rezultātā saīsināt studijām nepieciešamo laiku un izmaksas. | | | | | |
| 7. | | Cita informācija | | Nav. | | | | | |
| **II. Tiesību akta projekta ietekme uz sabiedrību** | | | | | | | | | |
| 1. | Sabiedrības mērķgrupa | | | | | Personas, kuras, uzsākot studijas koledžā, vēlēsies saņemt atzinumu par iepriekšējā izglītībā vai profesionālajā pieredzē sasniegtiem studiju rezultātiem. Gadā plānotais šādu personu skaits – 5 personas, kas turpmākajos gados varētu arī pieaugt. | | | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | | | Projekts šo jomu neskar. | | | |
| 3. | Tiesiskā regulējuma finansiālā ietekme | | | | | Projekts šo jomu neskar. | | | |
| 4. | Tiesiskā regulējuma nefinansiālā ietekme | | | | | Projekts šo jomu neskar. | | | |
| 5. | Administratīvās procedūras raksturojums | | | | | Projekts šo jomu neskar. | | | |
| 6. | Administratīvo izmaksu monetārs novērtējums | | | | | Projekts šo jomu neskar. | | | |
| 7. | Cita informācija | | | | | Nav. | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| **Rādītāji** | | | **2012 gads** | | | | Turpmākie trīs gadi (tūkst. latu) | | |
| **2013** | **2014** | **2015** |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | | | 2 | | 3 | | 4 | 5 | 6 |
| 1. Budžeta ieņēmumi: | | | 144,6 | | 0 | | 0,1 | 0,1 | 0,1 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | | | 144,6 | | 0 | | 0,1 | 0,1 | 0,1 |
| 1.2. valsts speciālais budžets | | | 0 | | 0 | | 0 | 0 | 0 |
| 1.3. pašvaldību budžets | | | 0 | | 0 | | 0 | 0 | 0 |
| 2. Budžeta izdevumi: | | | 144,6 | | 0 | | 0,1 | 0,1 | 0,1 |
| 2.1. valsts pamatbudžets | | | 144,6 | | 0 | | 0,1 | 0,1 | 0,1 |
| 2.2. valsts speciālais budžets | | | 0 | | 0 | | 0 | 0 | 0 |
| 2.3. pašvaldību budžets | | | 0 | | 0 | | 0 | 0 | 0 |
| 3. Finansiālā ietekme: | | | 0 | | 0 | | 0 | 0 | 0 |
| 3.1. valsts pamatbudžets | | | 0 | | 0 | | 0 | 0 | 0 |
| 3.2. speciālais budžets | | | 0 | | 0 | | 0 | 0 | 0 |
| 3.3. pašvaldību budžets | | | 0 | | 0 | | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | X | | 0 | | 0 | 0 | 0 |
| 0 | | 0 | 0 | 0 |
| 0 | | 0 | 0 | 0 |
| 5. Precizēta finansiālā ietekme: | | | X | | 0 | | 0 | 0 | 0 |
| 5.1. valsts pamatbudžets | | | 0 | | 0 | 0 | 0 |
| 5.2. speciālais budžets | | | 0 | | 0 | 0 | 0 |
| 5.3. pašvaldību budžets | | | 0 | | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | Atbilstoši likumam „Par valsts budžetu 2012.gadam” koledžas ieņēmumi no maksas pakalpojumiem un citi pašu ieņēmumi plānoti Ls 144 600 (tajā skaitā no pamatbudžeta summas apakšprogrammā 03.11.00 „Koledžas”- Ls 34 100 un apakšprogrammā 02.01.00 „Profesionālās izglītības programmu īstenošana”- Ls 110 500) un izdevumi no maksas pakalpojumiem un citiem pašu ieņēmumiem – Ls 144 600 (tajā skaitā no pamatbudžeta summas apakšprogrammā 03.11.00 „Koledžas”- Ls 34 100 un apakšprogrammā 02.01.00 „Profesionālās izglītības programmu īstenošana”- Ls 110 500).  Prognozētie izdevumi ik gadu tiek plānoti tādā pašā apmērā kā ieņēmumi.  **4. vērtējums par iepriekšējā izglītībā vai profesionālajā pieredzē sasniegtu studiju rezultātu atzīšanu**  **4.1. iesniegto dokumentu izvērtēšana un lēmuma sagatavošana** – vienai personai  Aprēķins veikts, ņemot vērā, ka iesniegto dokumentu izvērtēšanu un lēmuma sagatavošanu veic trīs komisijas locekļi, dokumentu izvērtēšanai un lēmuma sagatavošanai katrs komisijas loceklis patērējis divas stundas, komisijas locekļa atalgojums - Ls 2,686 stundā, rēķinot no lektora mēneša darba algas likmes saskaņā ar Ministru kabineta 2009.gada 28.jūlija noteikumiem Nr.836 „Pedagogu darba samaksas noteikumi”.  Pakalpojuma izcenojuma aprēķins pievienots anotācijas pielikumā.  **4.2. Pārbaudījumi**  **4.2.1. ieskaite** – mērvienība viena ieskaite  Aprēķins veikts, ņemot vērā, ka pakalpojumu sniedz viens cilvēks, pakalpojuma sniegšanai patērētais laiks ir 0,5 stundas, stundas likme Ls 5,29, rēķinot no docenta mēneša darba algas likmes saskaņā ar Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” apstiprināto pedagogu zemāko mēneša darba algas likmi augstskolās un koledžās (Ls 529,00).  Pakalpojuma izcenojuma aprēķins pievienots anotācijas pielikumā.  **4.2. Pārbaudījumi**  **4.2.2. eksāmens** – mērvienība viens eksāmens  Aprēķins veikts, pieņemot, ka eksāmenu pieņem divi cilvēki, pakalpojuma sniegšanai patērētais laiks ir 0,5 stundas, stundas likme Ls 5,29, rēķinot no docenta mēneša darba algas likmes saskaņā ar Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” apstiprināto pedagogu zemāko mēneša darba algas likmi augstskolās un koledžās (Ls 529,00).  Pakalpojuma izcenojuma aprēķins pievienots anotācijas pielikumā.  **4.2. Pārbaudījumi**  **4.2.3. praktisko darba iemaņu pārbaude** – viena pārbaude  Aprēķins veikts, pieņemot, kapraktisko darba iemaņupārbaudījumu pieņem divi cilvēki, pakalpojuma sniegšanai patērētais laiks ir divas stundas, stundas likme Ls 5,29, rēķinot no docenta mēneša darba algas likmes saskaņā ar Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” apstiprināto pedagogu zemāko mēneša darba algas likmi augstskolās un koledžās (Ls 529,00).  Pakalpojuma izcenojuma aprēķins pievienots anotācijas pielikumā.  **„ 4. vērtējums par iepriekšējā izglītībā vai profesionālajā pieredzē sasniegtu studiju rezultātu atzīšana”**  Izmaiņas ieņēmumos kārtējā gadā (četros mēnešos) salīdzinot ar budžetu kārtējam gadam plānotas Ls **124,60** apmērā**,** t sk.:  4.1. iesniegto dokumentu izvērtēšana un lēmuma sagatavošana – +40,56  4.2. pārbaudījumi  4.2.1. ieskaite – +9,84  4.2.2. eksāmens – +19,68  4.2.3. praktisko darba iemaņu pārbaude – +54,52.  Izmaiņas ieņēmumos 2013.-2015.gadā salīdzinot ar budžetu kārtējam gadam ik gadu tiek plānotas Ls **336,10** apmērā, t.sk.:  4.1. iesniegto dokumentu izvērtēšana un lēmuma sagatavošana – +101,40  4.2. pārbaudījumi  4.2.1. ieskaite – +32,80  4.2.2. eksāmens – +65,60  4.2.3. praktisko darba iemaņu pārbaude – +136,30.  Maksas pakalpojumam „**1.1. īres maksa 1.1.4. citām personām”** prognozētie ieņēmumi 2012.gadam tika plānoti Ls 1452,00 (121,00 x 12) apmērā, bet 2012.gada četriem mēnešiem – Ls 484,00 (121,00 x 4) .  Mainoties pakalpojuma cenai ar PVN no Ls 121,00 uz Ls 100,00, ieņēmumi no pakalpojuma 2012.gada četros mēnešos salīdzinājumā ar budžetu kārtējam gadam samazināsies par Ls **84,00** ((121,00 Ls – 100,00 Ls) x 4 pak. sk.), bet 2013.-2015.gadā salīdzinot ar budžetu kārtējam gadam - ik gadu par **Ls 252,00** ((121,00 Ls – 100,00 Ls) x 12 pak. sk.).  Maksas pakalpojumam „**1.1.īres maksa 1.1.5. īslaicīga gultas vietas īre (līdz septiņām diennaktīm) 1.1.5.2. citām personām”** prognozētie ieņēmumi 2012.gadam tika plānoti Ls 290,40 (9,68 x 30 pak.) apmērā, bet 2012.gada četriem mēnešiem – Ls 96,80 (9,68 x 10 pak. sk.).  Mainoties pakalpojuma cenai ar PVN no Ls 9,68 uz Ls 8,96, ieņēmumi no pakalpojuma 2012.gada četros mēnešos salīdzinājumā ar budžetu kārtējam gadam samazināsies par **Ls 7,20** ((9,68 – 8,96) x 10 pak. sk.), bet 2013.-2015.gadā salīdzinot ar budžetu kārtējam gadam - ik gadu par Ls **21,60** ((9,68 – 8,96) x 30 pak. sk.).    Kopējās izmaiņas ieņēmumos kārtējā gadā (četros mēnešos) salīdzinot ar budžetu kārtējam gadam plānotas Ls **+33,40** apmērā **(124,60 – 84,00 – 7,20).**  Kopējās izmaiņas ieņēmumos kārtējā gadā 2013.-2015.gadā salīdzinot ar budžetu kārtējam gadam - ik gadu par Ls + **62,50** (336,1 – 252,00 – 21,60).  Izdevumi tiek plānoti tādā pašā apmērā kā ieņēmumi.  Pakalpojuma izcenojuma aprēķins pievienots anotācijas pielikumā. | | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Cita informācija | | | Nav | | | | | | |

**Anotācijas IV, V un VI sadaļa – projekts šīs jomas neskar**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Malnavas koledža |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Izglītības un zinātnes ministrs R.Ķīlis

Vizē: Valsts sekretāra vietniece –

Struktūrfondu un starptautisko finanšu instrumentu

departamenta direktore,

valsts sekretāra pienākumu izpildītāja                         L.Sīka

09.08.2012. 13:04

2038

I.Rotberga, 67047824

Izolde.rotberga@izm.gov.lv